Verdenscupen i hurtigløp på skøyter 2020/21

Verdenscupen i hurtigløp på skøyter 2020/21 (offisielt: ISU World Cup Speed Skating 2020/21) var en serie med to internasjonale konkurransestevner i hurtigløp på skøyter i vintersesongen 2020/2021. Den ble organisert av International Skating Union med sesongstart den 22.–24. januar 2021 i Heerenveen i Nederland, og en avsluttende verdenscup nr to samme sted langhelgen etter, 29.–31. januar 2021. Etter et innspill i fra de nederlandske organisatorene, det nederlandske skøyteforbundet (KNSB) og House of Sports, så ble det avholdt to verdenscupstevner i en lukket hub i Thialf, Heerenveen. Det var den 36. sesongen i verdenscupen på skøyter.
Femke Kok vant verdenscupen på 500 meter for kvinner som første nederlender. I resten av de individuelle øvelsene for kvinner ble det dobbeltvinnere med amerikanske Brittany Bowe som vant både 1 000 meter (som hun forsvarte) og 1 500 for kvinner, på langdistanse og fellesstart var det nederlandske Irene Schouten. Det var lagtempo-laget til Canada som vant lagtempokonkurransen og forsvarte tittelen fra forrige sesong ved 2021-sesongsløperne Ivanie Blondin, Valérie Maltais, Isabelle Weidemann og lagreserven Béatrice Lamarche.
I verdenscupene for menn var det fire forskjellige nederlandske vinnere på de tradisjonelle distanseøvelsene. Dai Dai N’tab vant 500 meter, mens Kai Verbij tok seieren på 1 000 meter, Thomas Krol vant 1 500 meter-konkurransen og Patrick Roest forsvarte sin fjorårsseier på langdistanse for menn. Belgiske Bart Swings forsvarte sin fjorårsseier på fellesstart for menn. Det var lagtempo-laget til Norge som vant lagtempokonkurransen ved 2021-sesongløperne Hallgeir Engebråten, Allan Dahl Johansson, Sverre Lunde Pedersen og lagreserven Peder Kongshaug.


== Terminliste 2020/21 ==

Oversikt over verdenscupstevner og internasjonale mesterskap for sesongen.
Den oppdaterte terminlisten ble redusert på grunn av koronapandemien og hadde derfor ikke konkurranser for den lengste individuelle distansen (5 000 meter for kvinner og 10 000 meter for menn) og heller ikke for lagsprint som den foregående sesongen.Opprinnelig skulle det vært en serie med seks internasjonale konkurransestevner i hurtigløp på skøyter i vintersesongen 2020/21 organisert av International Skating Union og var først planlagt med sesongstart den 13.–15. november 2020 i Tomaszów Mazowiecki i Polen og var planlagt avsluttet med finale den 6.–7. mars 2021 i Heerenveen i Nederland.Verdenscupen ble litt etter litt avlyst på grunn av koronaviruspandemien, og til slutt stod EM på skøyter 2021 og Enkeltdistanse-VM på skøyter 2021 igjen på kalenderen, begge i Heerenveen. Men etter et innspill i fra de nederlandske organisatorene så ble det foreslått å avholde to verdenscupstevner i en lukket hub i Thialf, Heerenveen i en forlengelse av EM på skøyter som ble avholdt på samme sted. Dette gjorde imidlertid at europamesterskapet ble forskjøvet utover i tid en uke for å få en kortere hub-periode.
A = Gruppe A
B = Gruppe B
LT = Lagtempo-lag, bestående av 3 løpere og en reserve.
F = Fellesstart / (F) = Semifinale fellesstart.


=== Den opprinnelige/avlyste terminliste ===
Den opprinnelige terminlisten som ble presentert den 28. april 2020 og bekreftet igjen i ISU Communication 2320 to dager senere, Ble hardt rammet av koronapandemien hvor alle de opprinnelige terminfestede stevner ble avlyst og erstattet av et to-stevners lukket klynge-konkurranse tilbud i Thialf i Heerenveen i Nederland. I tillegg ble også de internasjonale mesterskapene hardt rammet med avlysning av Fire kontinentmesterskap på skøyter 2021 i Calgary i Canada, samt en flytting av prøve-OL arrangementet av Enkeltdistanse-VM på skøyter 2021 som skulle vært avholdt i vinter-OL byen for 2022, fra Beijing i Kina, til Heerenveen i Nederland.


== Sammenlagt kvinner ==


== Sammenlagt menn ==


== Verdenscupdeltagerkvoter 2020/21 ==
Kvotene ble laget på grunnlag av sesongverdenscupen 2019/20s sluttstilling. Maksimal kvote per medlemsforbund, per kjønn og per distanse var 5.
I lagtempo stilte maks 1 lag per kjønn, per medlemsforbund i ISU-seksjon for hurtigløp. Laget bestod av 3 løpere og en reserve.
I fellesstart stilte maks 2 løpere per kjønn, per medlemsforbund i ISU-seksjon for hurtigløp, per stevne.NasjonskvoterAndre medlemsforbund av ISU-seksjon for hurtigløp kunne stille med 1 løper per distanse.


== Kvalifiseringstider ==
For å kunne delta eller være reserve i verdenscupen i hurtigløp på skøyter 2020/21 måtte en ha klart bedre tider enn følgende for de respektive distansene.

For denne sesongen var det laget følgende kvalifiseringstider som kunne vært gjort på en annen bane enn Utah Olympic Oval, Olympic Oval og Xinjiang Ice Sports Center, siden disse er de raskeste banene i verden. Dette fordi at nye løpere skulle kunne kvalifisere seg uten å måtte reise til disse banene da det kan være en forholdsmessig stor belastning å reise dit for å oppnå disse kvalifiseringstidene.

For at en kvalifiseringstid skulle være gyldig måtte tiden være oppnådd i offisielle ISU-løp, internasjonale konkurranser 
eller nasjonale mesterskap i perioden mellom 1. juli 2019 og verdenscupløpets påmeldingsfrist.Nasjonale skøyteforbund som var medlem av ISU-seksjon for hurtigløp i sesongen 2020/21, og hadde skøyteløpere som ikke hadde klart disse kvalifiseringstidene kunne likevel søke om å få delta med en løper på en distanse. En slik forspørsel måtte være i hende ISUs Sekretæriat tre dager før konkurransens påmeldingsfrist. En slik forespørsel om deltagelse ville bli avgjort i ISUs tekniske komité for hurtigløp.


== Mediadekning ==
Verdenscupen i hurtigløp på skøyter for 2020/21-sesongen ble vist via følgende media-kanaler:

* Øvelsene var også tilgjengelige som en direktestrømming på YouTube-kanalen ISU Skating.


== Referanser ==


== Eksterne lenker ==
«ISU Communication No. 2320 – Decisions of the Council : 4. World Cup Speed Skating season 2020/21». International Skating Union. 30. april 2020. Besøkt 15. januar 2022. 
«ISU Communication No. 2327 – Decisions of the Council : Planning Season 2020/21 Speed Skating Branch» (.pdf) (engelsk). International Skating Union. 19. mai 2020. Besøkt 29. november 2021. 
«ISU Communication No. 2331 – List of Referees, Starters and Competitors Stewards, season 2020/21 for Speed Skating and Short Track Speed Skating» (.pdf) (engelsk). International Skating Union. 17. juni 2020. Besøkt 19. september 2020. 
«ISU Communication No. 2345 – Decisions of the Council : 2a) ISU World Cup Speed Skating Season 2020/21». International Skating Union. 1. september 2020. Besøkt 19. desember 2020. 
«ISU Communication No. 2349 – Decisions of the Council : 2. ISU World Cup Speed Skating». International Skating Union. 1. september 2020. Besøkt 19. desember 2020. 
«ISU Communication No. 2355 – Decisions of the Council : 1. ISU European Speed Skating and European Short Track Speed Skating Championships 2021 / 2. Organization of a Speed Skating Hub Concept in the Netherlands». International Skating Union. 5. november 2020. Besøkt 19. desember 2020. 
«ISU Communication No. 2360 – ISU World Cup Speed Skating 2020/21» (.pdf). International Skating Union. 7. desember 2020. Besøkt 19. september 2020. 
«ISU Communication No. 2361 – ISU Speed Skating Championships 2021 : Qualification process, quotas and entry procedures» (.pdf) (engelsk). International Skating Union. 6. januar 2021. Besøkt 29. november 2021. 
«Results 2020/2021 – World Cup Rankings» (engelsk). International Skating Union. Besøkt 19. september 2020. 
«Wintersport Charts : World Cup – Speed Skating 2021» (.html) (engelsk). Wintersport-Charts.info. Besøkt 19. september 2020.